**Elvira Mürsəlova** (25 oktyabr 1982; Xəzər, Rusiya SFSR) — 1998–2002-ci illərdə Rusiyanı, 2008–2009-cu illərdə isə Azərbaycanı təmsil edən qadın güləşçi.

Həyatı
------

Elvira Mürsəlova 1982-ci il oktyabrın 25-də Rusiyanın Xəzər şəhərində anadan olub. Milliyyətcə ləzgidir. 1994-cü ildən güləşlə məşğul olur. Şəxsi məşqçisi Qurban Qurbanovdur.

Karyerası
---------

Elvira Mürsəlova 1998-ci ilin iyulunda Mançester şəhərində (Birləşmiş Krallıq) baş tutan yeniyetmələr arasında Dünya Çempionatının qalibi oldu. 2002-ci ildə isə Elvira Mürsəlova Tirana şəhərində (Albaniya) baş tutan gənclər arasında Avropa Çempionatını bürünc medalla başa vurdu.

2007-ci ildə Azərbaycan Güləş Federasiyası (AGF) Elvira Mürsəlovanı Azərbaycan yığmasının heyətinə dəvət elədi. Həmin illərdə Azərbaycanda qadın güləşçilərdən ibarət yığması yeni-yeni formalaşdırılırdı. Elvira Mürsəlova həmin dəvəti qəbul elədi və 2008-ci ildən Azərbaycan bayrağı altında beynəlxalq turnirlərdə mübarizə apardı.

2008-ci ildə Elvira Mürsəlova Avropa Çempionatlarında debüt elədi. Finlandiyanın Tampere şəhərində baş tutan turnirin 1/8 final mərhələsində Polşa nümayəndəsi Aqata Pyetrziya 2:1, 1/4 final mərhələsində Ukrayna nümayəndəsi Nataliya Sinişina 2:0, 1/2 final mərhələsində isə Belarus nümayəndəsi Tatyana Boxana 2:0 hesabları ilə qalib gələn Elvira Mürsəlova, final görüşündə İsveç nümayəndəsi İda-Teres Nerela məğlub oldu və Avropa Çempionatını gümüş medalla başa vurdu. Həmin ilin iyununda isə Elvira Mürsəlova Qızıl Qran-Pri beynəlxalq turnirinin bürünc medalına sahib oldu.

2008-ci ilin əsas turniri Yaponiyada baş tutan Dünya Çempionatı oldu. Turnirin 1/8 final mərhələsində Braziliya nümayəndəsi Joyce Silvaya 2:0, 1/4 final mərhələsində isə Ukrayna nümayəndəsi Alla Çerasovaya 2:0 hesabları ilə qalib gələn Elvira Mürsəlova, 1/2 final mərhələsində Yaponiya nümayəndəsi Ayao Şodaya məğlub oldu və mübarizəni bürünc medal uğrunda görüşdə davam elədi. Həmin görüşdə ABŞ nümayəndəsi Dianna Rixa 2:0 hesabı ilə qalib gələn Elvira Mürsəlova Dünya Çempionatının bürünc medalına sahib oldu. Bununla da Elvira Mürsəlova Dünya Çempionatlarının medalına sahib olan birinci azərbaycanlı qadın güləşçi oldu.

2009-ci ilin iyulunda Qızıl Qran-Pri beynəlxalq turnirinin bürünc medalına sahib olan Elvira Mürsəlova, 26 yaşında idmanla vidalaşdı.

Uğurları
--------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Rusiya **Rusiya** |
| 1 | 1998 | Yeniyetmələrin Dünya Çempionatı | Böyük Britaniya Birləşmiş Krallıq | **1.** |
| 2 | 2002 | Gənclərin Avropa Çempionatı | Albaniya Albaniya | **3.** |
| Azərbaycan **Azərbaycan** |
| 3 | 2008 | Avropa Çempionatı | Finlandiya Finlandiya | **2.** |
| 4 | Qızıl Qran-Pri | Azərbaycan Azərbaycan | **3.** |
| 5 | Dünya Çempionatı | Yaponiya Yaponiya | **3.** |
| 6 | 2009 | Qızıl Qran-Pri | Azərbaycan Azərbaycan | **3.** |

İstinadlar
----------

1. 1 2 3  *International Wrestling Database.* "**ELVIRA MURSALOVA**". www.iat.uni-leipzig.de (ingilis). 2022-08-04. 2023-05-05 tarixində arxivləşdirilib. İstifadə tarixi: 02.08.2022.
2. ↑  *International Wrestling Database.* "1998 // World Championship // Cadets // Female wrestling // 60 Kg. // Results". www.iat.uni-leipzig.de (ingilis). 2022-08-04. 2023-05-04 tarixində arxivləşdirilib. İstifadə tarixi: 02.08.2022.
3. ↑  *International Wrestling Database.* "2002 // European Championship // Juniors // Female wrestling // 58 Kg. // Results". www.iat.uni-leipzig.de (ingilis). 2022-08-04. 2023-05-04 tarixində arxivləşdirilib. İstifadə tarixi: 02.08.2022.
4. ↑  *International Wrestling Database.* "2008 // European Championship // Seniors // Female wrestling // 59 Kg. // Results". www.iat.uni-leipzig.de (ingilis). 2022-08-04. 2021-06-29 tarixində arxivləşdirilib. İstifadə tarixi: 02.08.2022.
5. ↑  *International Wrestling Database.* "2008 // Golden Grand Prix // Seniors // Female wrestling // 59 Kg. // Results". www.iat.uni-leipzig.de (ingilis). 2022-08-04. 2023-05-04 tarixində arxivləşdirilib. İstifadə tarixi: 02.08.2022.
6. ↑  *International Wrestling Database.* "2008 // World Championship // Seniors // Female wrestling // 59 Kg. // Results". www.iat.uni-leipzig.de (ingilis). 2022-08-04. 2023-05-04 tarixində arxivləşdirilib. İstifadə tarixi: 02.08.2022.
7. ↑  *International Wrestling Database.* "2009 // Golden Grand Prix // Seniors // Female wrestling // 59 Kg. // Results". www.iat.uni-leipzig.de (ingilis). 2022-08-04. 2023-05-04 tarixində arxivləşdirilib. İstifadə tarixi: 02.08.2022.